สืบทอดสานใบเตยหนาม สู่ผลิตภัณฑ์เส้นพลาสติก  “ฝาชีลายไทย”อาชีพเสริม สร้างรายได้
สืบทอด สานใบเตยหนาม สู่ผลิตภัณฑ์เส้นพลาสติก “ฝาชีลายไทย” อาชีพเสริม สร้างรายได้ ชาวบ้านเมาะมาวี             ชาวบ้าน ต.เมาะมาวี อ.ยะรัง จ.ปัตตานี นำผลิตภัณฑ์ งานสานเส้นพลาสติก หลากสีหลายลาย ไม่ว่าจะเป็นฝาชีลายไทย สำหรับครอบอาหาร สีแดง สีม่วง สีชมพู สีส้ม กระเป๋า ตะกร้า มาวางขายในตลาด TK Yong Market Place หลังจากได้เข้าร่วมอบรม TK young marketplace  เกี่ยวกับ นักธุรกิจรุ่นใหม่ รวมถึงการตลาดยุคใหม่ กระบวนการวางแผนทางการตลาด กับทาง อุทยานการเรียนรู้ยะลา และได้ผ่านการสอบสัมภาษณ์ ก่อนที่จะนำผลิตภัณฑ์ สานพลาสติก ของทางกลุ่มซึ่งมี 5-6 คน มาวางจำหน่าย  ซึ่งได้รับความสนใจจากประชาชนในพื้นที่ยะลา มาเลือกซื้อกันอย่างคึกคัก โดยเฉพาะฝาชี ลายไทย ที่มีลวดลาย สีสันสวยงามแปลกตา                 น.ส.มารีแย ลาเต๊ะ กลุ่มจักสาน บ้านต้นมะขาม ต.เมาะวี อ.ยะรัง จ.ปัตตานี บอกว่า ตนเอง เริ่มต้นจากการสานเตยหนาม เรียนรู้จากบรรพบุรุษ ซึ่งตอนเด็กๆ เห็นยาย และ แม่ สานเตยหนาม เกิดความชอบก็เลยได้เรียนรู้ ระยะหลังที่บ้านมีการถมนากลายเป็นสวน ทำให้ไม่มีเตยหนาม ที่จะนำมาสาน พอ กศน. เข้าไปส่งเสริมอาชีพ ก็ได้ไปเรียน และนำมาต่อยอดสานเส้นพลาสติก ทำเรื่อยมา ตั้งแต่ปี 2547 พัฒนาฝีมือมาเรื่อยๆ ตอนแรก ทำเป็นกระเป๋า ขายไม่ค่อยออก ก็ได้ปรับเปลี่ยนมาเป็นของใช้ในบ้าน ทั้งฝาชีลายธรรมดา ฝาชีลายไทย ที่รอง ตะกร้าใส่ผ้าเด็ก ตะกร้าผลไม้ กระเป๋าหิ้วแก้วเยติ ก็เริ่มขายได้  โดยจะเน้นขายออนไลน์วางขายตามงานต่างๆ ด้วย รายได้ก็พออยู่ได้ เดือนละ 5-6 พันบาท แต่บางเดือนก็ไม่ถึงแล้วแต่ออเดอร์ของลูกค้าด้วย ถือว่าเป็นอาชีพเสริมแต่ก็ทำรายได้ ดี                  ส่วนการผลิตนั้น งานมือก็จะต้องใช้เวลาหน่อย ทางกลุ่ม ซึ่งมีประมาณ 5- 6 คน จะช่วยกันทำ อันหนึ่ง จริงๆ แล้ว จะทำวันเดียว ก็เสร็จ แต่ส่วนใหญ่ก็มีงานอื่นด้วย จะใช้เวลาช่วงว่างมาทำ บางอันก็ใช้เวลา 3 วัน แต่ถ้าลูกค้าสั่งออเดอร์มา สั่งสี สั่งลาย และ กำหนดวันรับ ก็จะทำให้จนเสร็จ            สำหรับราคา  ก็จะมีหลากลาย อาทิ ฝาชี 280 บาท ที่รอง 150 บาท ฝาชีลายไทย สานยาก ก็จะแพงหน่อย อันละ 380 บาท ตะกร้าใส่ผ้าเด็ก 120 บาท ผู้ใหญ่ 220 บาท ตะกร้าผลไม้ 79 บาท กระเป๋าหิ้วแก้วเยติ 69 บาท สำหรับผู้ที่สนใจ ก็สามารถติดต่อซื้อผลิตภัณฑ์ งานสาน ตำบลเมาะมาวีได้ที่ 0612468312#สำนักข่าว #กรมประชาสัมพันธ์ #NNT #ILOVETHAILAND